GENCO บวกเกือบ 5% เทคนิคสวย-วอลุ่มเด่น ลุ้นทดสอบแนวต้าน 2.06 บ.
GENCO บวกเกือบ 5% ณ เวลา 10.12 น. ราคาอยู่ที่ 2 บ. บวก 0.09 บ. หรือ 4.71% สูงสุดที่ 2.04 บ. ต่ำสุดที่ 1.94 บ. มูลค่าซื้อขายที่ 111.45 ลบ. โดยบล.แอพเพิลเวลธ์ มองว่าราคามีโอกาสเหวี่ยงตัวขึ้นต่อทดสอบต้านแรกที่ 2.06 บ. ผ่านได้ลุ้นขึ้นถึง SMA-75 ที่ 2.46 บ. แนวรับ 1.74 บ. และตั้ง Cut Loss ที่ 1.70 บ.
18 ก.ย. 2558

ผู้สื่อข่าวรายงานว่า ราคาหุ้นบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCOณ เวลา 10.12น. ราคาอยู่ที่ 2 บาท บวก 0.09 บาท หรือ 4.71% สูงสุดที่ 2.04 บาท ต่ำสุดที่ 1.94 บาท มูลค่าซื้อขายที่ 111.45 ล้านบาท ขณะที่ดัชนีตลาดหุ้นไทยโดยรวมบวก 0.41%
 
บล.แอพเพิลเวลธ์ ระบุในบทวิเคราะห์ (18 ก.ย.) GENCO ราคาสร้างฐานมาพักใหญ่ ล่าสุดเริ่มดีดตัวขึ้นผ่านเส้นค่าเฉลี่ยระยะสั้น พร้อม Volume เข้า ประเมินแล้วมีโอกาสเหวี่ยงตัวขึ้นต่อทดสอบต้านแรกที่ 2.06 บาท ผ่านได้ลุ้นขึ้นถึง SMA-75 ที่ 2.46 บาท พร้อมวางแนวรับ 1.74 บาท และตั้ง Cut Loss ที่ 1.70 บาท
บล.เคทีบี (ประเทศไทย) ระบุในบทวิเคราะห์ (18 ก.ย.) GENCO แนวรับ 1.80-1.88 // 1.76 แนวต้าน 2.08 // 2.20 โดยราคาวานนี้ปรับตัวขึ้นแรง วันนี้มีโอกาสอ่อนตัวให้เข้าซื้อได้ในราคาที่ดีเนื่องจากแนวโน้มพึ่งเริ่มฟื้นตัว
 
บล.เมย์แบงก์ กิมเอ็ง ระบุในบทวิเคราะห์ (18 ก.ย.) GENCO
Support  1.87
Resistance  2-2.04 / 2.10
Cut loss  1.83
คำแนะนำระยะสั้น (BUY) ราคาทะลุผ่านแนวต้าน Downtrend line หลักมาพร้อมกับแท่งเทียนขนาดใหญ่ และปริมาณ Vol. ที่หนาแน่น ทำให้มองว่าแนวโน้มในระยะกลางราคากลับเป็นเชิงบวก คาดดีดตัวขึ้นต่อ วางเป้าแรกที่ 2-2.04 บาท ส่วนแนวต้านถัดไปที่ 2.10 บาท (ความเสี่ยงสูง)